CELEX: 32014R1014
Language: el
Date: 2014-07-22 00:00:00
Title: Κατ' εξουσιοδότηση κανονισμός (ΕΕ) αριθ. 1014/2014 της Επιτροπής, της 22ας Ιουλίου 2014 , για τη συμπλήρωση του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου όσον αφορά το περιεχόμενο και τη δομή ενός κοινού συστήματος παρακολούθησης και αξιολόγησης για τις πράξεις που χρηματοδοτούνται από το Ευρωπαϊκό Ταμείο Θάλασσας και Αλιείας

27.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 283/11
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1014/2014 ΤΗΣ ΕΠΙΤΡΟΠΉΣ
   της 22ας Ιουλίου 2014
   για τη συμπλήρωση του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου όσον αφορά το περιεχόμενο και τη δομή ενός κοινού συστήματος παρακολούθησης και αξιολόγησης για τις πράξεις που χρηματοδοτούνται από το Ευρωπαϊκό Ταμείο Θάλασσας και Αλιείας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για το Ευρωπαϊκό Ταμείο Θάλασσας και Αλιείας και για την κατάργηση των κανονισμών του Συμβουλίου (ΕΚ) αριθ. 2328/2003, (ΕΚ) αριθ. 861/2006, (ΕΚ) αριθ. 1198/2006 και (ΕΚ) αριθ. 791/2007 και του κανονισμού (ΕΕ) αριθ. 1255/2011 του Ευρωπαϊκού Κοινοβουλίου και του Συμβουλίου (1), και ιδίως το άρθρο 107 παράγραφος 1 σε συνδυασμό με το άρθρο 109 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 107 του κανονισμού (ΕΕ) αριθ. 508/2014 προβλέπει τη δημιουργία κοινού συστήματος παρακολούθησης και αξιολόγησης με στόχο τη μέτρηση της επίδοσης του Ευρωπαϊκού Ταμείου Θάλασσας και Αλιείας («ΕΤΘΑ»). Το εν λόγω σύστημα θα συμβάλει ειδικότερα στο να αναδεικνύονται η πρόοδος και οι επιδόσεις της κοινής αλιευτικής πολιτικής και της ολοκληρωμένης θαλάσσιας πολιτικής της Ένωσης· να αξιολογούνται η αποτελεσματικότητα, η αποδοτικότητα και η συνάφεια των πράξεων του ΕΤΘΑ· να καθορίζεται καλύτερα η στοχευμένη ενίσχυση για την κοινή αλιευτική πολιτική και την ολοκληρωμένη θαλάσσια πολιτική· να ενισχύεται μια κοινή διαδικασία εκμάθησης σχετικά με την παρακολούθηση και την αξιολόγηση· και να χορηγούνται έγκυρες και τεκμηριωμένες αξιολογήσεις των πράξεων του ΕΤΘΑ που τροφοδοτούν τη διαδικασία λήψης αποφάσεων.
            
         
               (2)
            
            
               Το περιεχόμενο και η δομή του κοινού συστήματος παρακολούθησης και αξιολόγησης πρέπει να καθοριστούν, ώστε να διασφαλίζεται ότι υλοποιούνται επαρκείς και κατάλληλες δράσεις αξιολόγησης. Είναι επομένως αναγκαίο να καταρτιστεί κατάλογος κοινών δεικτών που θα χρησιμοποιούν τα κράτη μέλη, ούτως ώστε να είναι δυνατό να συγκεντρώνονται τα δεδομένα σε επίπεδο Ένωσης και να αξιολογούνται οι επιδόσεις του ΕΤΘΑ από την Επιτροπή σε σχέση με τους στόχους πολιτικής που καθορίζονται στον κανονισμό (ΕΕ) αριθ. 508/2014.
            
         
               (3)
            
            
               Σύμφωνα με το άρθρο 109 του κανονισμού (ΕΕ) αριθ. 508/2014, οι κοινοί δείκτες πρέπει να εφαρμόζονται σε κάθε πρόγραμμα και να σχετίζονται με την αρχική κατάσταση, καθώς και τη δημοσιονομική εκτέλεση, τις εκροές και τα αποτελέσματα. Οι εν λόγω κοινοί δείκτες χρησιμοποιούνται επίσης για την επανεξέταση των επιδόσεων που αναφέρεται στο άρθρο 21 παράγραφος 1 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (2).
            
         
               (4)
            
            
               Οι κοινοί δείκτες πρέπει να είναι σύμφωνοι με τους δείκτες που καθορίζονται για τις προτεραιότητες του προγράμματος στο άρθρο 27 παράγραφος 4 του κανονισμού (ΕΕ) αριθ. 1303/2013, οι οποίοι περιλαμβάνουν δείκτες για τις διατεθείσες δαπάνες, δείκτες εκροών που συνδέονται με τις χρηματοδοτούμενες πράξεις και δείκτες αποτελεσμάτων που συνδέονται με την εν λόγω προτεραιότητα. Πρέπει επίσης να περιλαμβάνουν δείκτες πλαισίου σχετικά με την αρχική κατάσταση πριν από την εφαρμογή του προγράμματος.
            
         
               (5)
            
            
               Οι δείκτες που αναφέρονται στο άρθρο 107 παράγραφος 2 του κανονισμού (ΕΕ) αριθ. 508/2014 αφορούν τον αντίκτυπο του προγράμματος σε σχέση με κάθε προτεραιότητα της Ένωσης και δεν καλύπτονται από τον παρόντα κανονισμό.
            
         
               (6)
            
            
               Ο παρών κανονισμός πρέπει να αρχίσει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης, ώστε να εξασφαλιστεί η ταχεία εφαρμογή των μέτρων που προβλέπει,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Περιεχόμενο και δομή του συστήματος παρακολούθησης και αξιολόγησης
   1.   Το κοινό σύστημα παρακολούθησης και αξιολόγησης που αναφέρεται στο άρθρο 107 του κανονισμού (ΕΕ) αριθ. 508/2014 αποτελείται από τα ακόλουθα στοιχεία:
   
               α)
            
            
               μια παρεμβατική λογική που θα αναδεικνύει τις αλληλεπιδράσεις μεταξύ προτεραιοτήτων, τομέων επικέντρωσης και μέτρων όπως προβλέπει το άρθρο 18 παράγραφος 1 στοιχείο α) και το άρθρο 116 του κανονισμού (ΕΕ) αριθ. 508/2014·
            
         
               β)
            
            
               τη σειρά κοινών δεικτών που αναφέρονται στο άρθρο 109 του κανονισμού (ΕΕ) αριθ. 508/2014·
            
         
               γ)
            
            
               τα σχετικά σωρευτικά δεδομένα για τις πράξεις που επιλέγονται για χρηματοδότηση, όπως προβλέπεται στο άρθρο 97 παράγραφος 1 στοιχείο α) του κανονισμού (ΕΕ) αριθ. 508/2014·
            
         
               δ)
            
            
               την ετήσια έκθεση για την εφαρμογή του επιχειρησιακού προγράμματος, όπως προβλέπεται στο άρθρο 114 του κανονισμού (ΕΕ) αριθ. 508/2014 σε συνδυασμό με το άρθρο 50 του κανονισμού (ΕΕ) αριθ. 1303/2013·
            
         
               ε)
            
            
               το σχέδιο αξιολόγησης, όπως προβλέπεται στο άρθρο 115 του κανονισμού (ΕΕ) αριθ. 508/2014 σε συνδυασμό με το άρθρο 56 του κανονισμού (ΕΕ) αριθ. 1303/2013·
            
         
               στ)
            
            
               τις εκ των προτέρων και εκ των υστέρων αξιολογήσεις και όλες τις άλλες αξιολογητικές εργασίες που συνδέονται με το πρόγραμμα ΕΤΘΑ, όπως προβλέπεται στα άρθρα 115, 116 και 117 του κανονισμού (ΕΕ) αριθ. 508/2014 σε συνδυασμό με τα άρθρα 55, 56 και 57 του κανονισμού (ΕΕ) αριθ. 1303/2013·
            
         
               ζ)
            
            
               την επανεξέταση της επίδοσης που αναφέρεται στο άρθρο 21 παράγραφος 1 του κανονισμού (ΕΕ) αριθ. 1303/2013.
            
         2.   Κατά την εφαρμογή του άρθρου 97 παράγραφος 1 στοιχείο α) και των άρθρων 114 έως 117 του κανονισμού (ΕΕ) αριθ. 508/2014, σε συνδυασμό με το άρθρο 21 παράγραφος 1 και τα άρθρα 50, 55, 56 και 57 του κανονισμού 1303/2013, η διαχειριστική αρχή χρησιμοποιεί τον κατάλογο των κοινών δεικτών που αναφέρεται στο άρθρο 109 του κανονισμού (ΕΕ) αριθ. 508/2014 για όλα τα διάφορα στοιχεία του κοινού συστήματος παρακολούθησης και αξιολόγησης.
   Άρθρο 2
   Κατάλογος κοινών δεικτών
   Ο κατάλογος των κοινών δεικτών που αναφέρεται στο άρθρο 109 του κανονισμού (ΕΟΚ) αριθ. 508/2014 εμφαίνεται στο παράρτημα του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 149 της 20.5.2014, σ. 1.
   
      (2)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).
   
      ΠΑΡΑΡΤΗΜΑ
      ΚΟΙΝΟΙ ΔΕΙΚΤΕΣ ΠΟΥ ΠΡΕΠΕΙ ΝΑ ΧΡΗΣΙΜΟΠΟΙΟΥΝΤΑΙ ΣΤΟ ΚΟΙΝΟ ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΑΞΙΟΛΟΓΗΣΗΣ
      Ι.   ΔΕΙΚΤΕΣ ΠΛΑΙΣΙΟΥ (1)
      
      
         Προτεραιότητα αριθ. 1 της Ένωσης — Προώθηση περιβαλλοντικά βιώσιμης, αποδοτικής ως προς τους πόρους, καινοτόμου, ανταγωνιστικής και βασιζόμενης στη γνώση αλιείας
      
      
               
                  1.
               
               
                  Αλιευτικοί στόλοι
                  
                              α)
                           
                           
                              αριθμός σκαφών
                           
                        
                              β)
                           
                           
                              kW
                           
                        
                              γ)
                           
                           
                              GT
                           
                        
            
               
                  2.
               
               
                  Ακαθάριστη προστιθέμενη αξία ανά ΙΠΑ (1) (σε χιλιάδες ευρώ ανά ΙΠΑ)
               
            
               
                  3.
               
               
                  Καθαρό κέρδος (σε χιλιάδες ευρώ)
               
            
               
                  4.
               
               
                  Απόδοση επένδυσης σε πάγια και υλικά στοιχεία ενεργητικού (2) ( %)
               
            
               
                  5.
               
               
                  Δείκτες βιολογικής αειφορίας (3).
                  
                              α)
                           
                           
                              Δείκτης αειφορικής συγκομιδής
                           
                        
                              β)
                           
                           
                              Δείκτης για αποθέματα που διατρέχουν κίνδυνο
                           
                        
            
               
                  6.
               
               
                  Απόδοση καυσίμου κατά την αλίευση ιχθύων (λίτρα καυσίμου/τόνο εκφορτωθέντων αλιευμάτων)
               
            
               
                  7.
               
               
                  Δείκτες οικοσυστήματος, όπως ορίζονται για την εφαρμογή της οδηγίας 2008/56/ΕΚ του Ευρωπαϊκού Κοινοβουλίου και του Συμβουλίου (4)
                  
                  
                              α)
                           
                           
                              Έκταση του θαλάσσιου βυθού που θίγεται ουσιαστικά από τις ανθρώπινες δραστηριότητες ανά είδος υποστρώματος ( %) (5)
                              
                           
                        
                              β)
                           
                           
                              Ποσοστά παρεμπιπτόντων αλιευμάτων κητοειδών κατά την αλιεία (ανά μονάδα προσπάθειας) (6)
                              
                           
                        
            
               
                  8.
               
               
                  Αριθμός απασχολουμένων (ΙΠΑ)
                  
                              α)
                           
                           
                              Αριθμός απασχολουμένων (ΙΠΑ), συμπεριλαμβανομένων ανδρών και γυναικών
                           
                        
                              β)
                           
                           
                              Αριθμός απασχολουμένων (ΙΠΑ) γυναικών
                           
                        
            
               
                  9.
               
               
                  Επίπτωση εργατικών ατυχημάτων και τραυματισμών
                  
                              α)
                           
                           
                              Αριθμός εργατικών ατυχημάτων και τραυματισμών
                           
                        
                              β)
                           
                           
                              % σε σχέση με τον συνολικό αριθμό αλιέων
                           
                        
            
               
                  10.
               
               
                  Κάλυψη προστατευόμενων θαλάσσιων περιοχών (ΠΘΠ) (7).
                  
                              α)
                           
                           
                              Κάλυψη περιοχών Natura 2000 που προσδιορίζονται σύμφωνα με τις οδηγίες για τα πτηνά και τα ενδιαιτήματα (km2)
                           
                        
                              β)
                           
                           
                              Κάλυψη άλλων μέτρων προστασίας του χώρου δυνάμει του άρθρου 13 παράγραφος 4 της οδηγίας 2008/56/ΕΚ (km2)
                           
                        
            
         Προτεραιότητα αριθ. 2 της Ένωσης — Προώθηση περιβαλλοντικά βιώσιμης, αποδοτικής ως προς τους πόρους, καινοτόμου, ανταγωνιστικής και βασιζόμενης στη γνώση υδατοκαλλιέργειας
      
      
               
                  1.
               
               
                  Όγκος προϊόντων υδατοκαλλιέργειας (τόνοι)
               
            
               
                  2.
               
               
                  Αξία προϊόντων υδατοκαλλιέργειας (σε χιλιάδες ευρώ)
               
            
               
                  3.
               
               
                  Καθαρό κέρδος (σε χιλιάδες ευρώ)
               
            
               
                  4.
               
               
                  Όγκος προϊόντων βιολογικής υδατοκαλλιέργειας (τόνοι)
               
            
               
                  5.
               
               
                  Όγκος προϊόντων συστήματος ανακύκλωσης (τόνοι)
               
            
               
                  6.
               
               
                  Αριθμός απασχολουμένων (ΙΠΑ)
                  
                              α)
                           
                           
                              Αριθμός απασχολουμένων (ΙΠΑ), συμπεριλαμβανομένων ανδρών και γυναικών
                           
                        
                              β)
                           
                           
                              Αριθμός απασχολουμένων (ΙΠΑ) γυναικών
                           
                        
            
         Προτεραιότητα αριθ. 3 της Ένωσης — Προώθηση της υλοποίησης της ΚΑλΠ (Έλεγχος και συλλογή δεδομένων)
      
      A.   
            Μέτρα όσον αφορά τον έλεγχο
         
      
      
               
                  1.
               
               
                  Σοβαρές παραβάσεις στα κράτη μέλη (συνολικός αριθμός τα τελευταία 7 χρόνια)
               
            
               
                  2.
               
               
                  Εκφορτώσεις που υποβάλλονται σε φυσικό έλεγχο ( %)
               
            
               
                  3.
               
               
                  Υφιστάμενοι διαθέσιμοι πόροι για τον έλεγχο
                  
                              α)
                           
                           
                              Διαθέσιμα σκάφη και αεροσκάφη ελέγχου (αριθμός)
                           
                        
                              β)
                           
                           
                              Αριθμός απασχολουμένων (ΙΠΑ)
                           
                        
                              γ)
                           
                           
                              Κονδύλιο του προϋπολογισμού (εξέλιξη τα τελευταία 5 έτη, σε χιλιάδες ευρώ)
                           
                        
                              δ)
                           
                           
                              Σκάφη εξοπλισμένα με σύστημα ERS και/ή VMS (αριθμός)
                           
                        
            B.   
            Μέτρα συλλογής δεδομένων
         
      
      Τήρηση αιτημάτων υποβολής δεδομένων στο πλαίσιο του ΠΣΔ (8) ( %)
      
         Προτεραιότητα αριθ. 4 της Ένωσης — Αύξηση της απασχόλησης και της εδαφικής συνοχής
      
      Μήκος της ακτογραμμής, κύριες πλωτές οδοί και κύρια επιφανειακά ύδατα
      
                  α)
               
               
                  Μήκος της ακτογραμμής (km)
               
            
                  β)
               
               
                  Μήκος των κύριων πλωτών οδών (km)
               
            
                  γ)
               
               
                  Επιφάνεια των κύριων επιφανειακών υδάτων (km2)
               
            
         Προτεραιότητα αριθ. 5 της Ένωσης — Ενίσχυση της εμπορίας και της μεταποίησης
      
      
               
                  1.
               
               
                  Οργανώσεις παραγωγών (ΟΠ), ενώσεις ΟΠ, διακλαδικές οργανώσεις (ΔΚΟ)
                  
                              α)
                           
                           
                              Αριθμός ΟΠ
                           
                        
                              β)
                           
                           
                              Αριθμός ενώσεων ΟΠ
                           
                        
                              γ)
                           
                           
                              Αριθμός ΔΚΟ
                           
                        
                              δ)
                           
                           
                              Αριθμός παραγωγών ή επιχειρήσεων ανά ΟΠ
                           
                        
                              ε)
                           
                           
                              Αριθμός παραγωγών ή επιχειρήσεων ανά ένωση ΟΠ
                           
                        
                              στ)
                           
                           
                              Αριθμός παραγωγών ή επιχειρήσεων ανά ΔΚΟ
                           
                        
                              ζ)
                           
                           
                              % παραγωγών ή επιχειρήσεων μελών ΟΠ
                           
                        
                              η)
                           
                           
                              % παραγωγών ή επιχειρήσεων μελών ενώσεων ΟΠ
                           
                        
                              θ)
                           
                           
                              % παραγωγών ή επιχειρήσεων μελών ΔΚΟ
                           
                        
            
               
                  2.
               
               
                  Ετήσια αξία (9) του κύκλου εργασιών παραγωγής που διατίθεται σε εμπορία στην ΕΕ
                  
                              α)
                           
                           
                              Ετήσια αξία του κύκλου εργασιών παραγωγής που διατίθεται σε εμπορία στην ΕΕ (σε χιλιάδες ευρώ)
                           
                        
                              β)
                           
                           
                              % παραγωγής που διατίθεται στην αγορά (αξία) ανά ΟΠ
                           
                        
                              γ)
                           
                           
                              % παραγωγής που διατίθεται στην αγορά (αξία) ανά ένωση ΟΠ
                           
                        
                              δ)
                           
                           
                              % παραγωγής που διατίθεται στην αγορά (αξία) ανά ΔΚΟ
                           
                        
                              ε)
                           
                           
                              % παραγωγής που διατίθεται στην αγορά (όγκος) ανά ΟΠ
                           
                        
                              στ)
                           
                           
                              % παραγωγής που διατίθεται στην αγορά (όγκος) ανά ένωση ΟΠ
                           
                        
                              ζ)
                           
                           
                              % παραγωγής που διατίθεται στην αγορά (όγκος) ανά ΔΚΟ
                           
                        
            
         Προτεραιότητα αριθ. 6 της Ένωσης — Ενίσχυση της εφαρμογής της ολοκληρωμένης θαλάσσιας πολιτικής
      
      
               
                  1.
               
               
                  Κοινό περιβάλλον ανταλλαγής πληροφοριών για την επιτήρηση του θαλάσσιου τομέα της ΕΕ (CISE) ( %)
               
            
               
                  2.
               
               
                  Κάλυψη προστατευόμενων θαλάσσιων περιοχών (ΠΘΠ)
                  
                              α)
                           
                           
                              Κάλυψη περιοχών Natura 2000 που προσδιορίζονται σύμφωνα με τις οδηγίες για τα πτηνά και τα ενδιαιτήματα (km2)
                           
                        
                              β)
                           
                           
                              Κάλυψη άλλων μέτρων προστασίας του χώρου δυνάμει του άρθρου 13 παράγραφος 4 της οδηγίας 2008/56/ΕΚ (km2)
                           
                        
            II.   ΔΕΙΚΤΕΣ ΕΚΡΟΩΝ
      
         Προτεραιότητα αριθ. 1 της Ένωσης — Προώθηση περιβαλλοντικά βιώσιμης, αποδοτικής ως προς τους πόρους, καινοτόμου, ανταγωνιστικής και βασιζόμενης στη γνώση αλιείας (αριθμός έργων) (*Δείκτες που αφορούν επίσης έργα στον τομέα της αλιείας εσωτερικών υδάτων)
      
      
               
                  1.
               
               
                  Καινοτομία, συμβουλευτικές υπηρεσίες και εταιρικές σχέσεις με επιστήμονες *
               
            
               
                  2.
               
               
                  Συστήματα κατανομής αλιευτικών δυνατοτήτων *
               
            
               
                  3.
               
               
                  Προστιθέμενη αξία, ποιότητα, χρήση ανεπιθύμητων αλιευμάτων και αλιευτικοί λιμένες, τόποι εκφόρτωσης, ιχθυόσκαλες και καταφύγια *
               
            
               
                  4.
               
               
                  Μέτρα διατήρησης, μείωση των επιπτώσεων της αλιείας στο περιβάλλον και προσαρμογή της αλιείας στην προστασία των ειδών *
               
            
               
                  5.
               
               
                  Οριστική παύση δραστηριοτήτων
               
            
               
                  6.
               
               
                  Προστασία και αποκατάσταση της βιοποικιλότητας και των οικοσυστημάτων (10) *
               
            
               
                  7.
               
               
                  Ενεργειακή απόδοση και μετριασμός της κλιματικής αλλαγής *
               
            
               
                  8.
               
               
                  Αντικατάσταση ή εκσυγχρονισμός των κινητήρων *
               
            
               
                  9.
               
               
                  Προώθηση του ανθρώπινου κεφαλαίου και του κοινωνικού διαλόγου, διαφοροποίηση και νέες μορφές εισοδήματος, εκκίνηση επιχειρηματικής δραστηριότητας για αλιείς και υγεία/ασφάλεια *
               
            
               
                  10.
               
               
                  Προσωρινή παύση
               
            
               
                  11.
               
               
                  Ταμεία αλληλοβοήθειας
               
            
         Προτεραιότητα αριθ. 2 της Ένωσης — Προώθηση περιβαλλοντικά βιώσιμης, αποδοτικής ως προς τους πόρους, καινοτόμου, ανταγωνιστικής και βασιζόμενης στη γνώση υδατοκαλλιέργειας (αριθμός έργων)
      
      
               
                  1.
               
               
                  Καινοτομία, συμβουλευτικές υπηρεσίες
               
            
               
                  2.
               
               
                  Παραγωγικές επενδύσεις στην υδατοκαλλιέργεια
               
            
               
                  3.
               
               
                  Περιορισμός των επιπτώσεων της υδατοκαλλιέργειας στο περιβάλλον (σύστημα οικολογικής διαχείρισης και οικολογικού ελέγχου, περιβαλλοντικές υπηρεσίες στον τομέα της βιολογικής υδατοκαλλιέργειας)
               
            
               
                  4.
               
               
                  Αύξηση του δυναμικού των ζωνών υδατοκαλλιέργειας και μέτρα για τη δημόσια υγεία και την υγεία των ζώων
               
            
               
                  5.
               
               
                  Προώθηση του ανθρώπινου κεφαλαίου στον τομέα της υδατοκαλλιέργειας γενικά και νέων υδατοκαλλιεργητών
               
            
               
                  6.
               
               
                  Ασφάλιση αποθεμάτων υδατοκαλλιέργειας
               
            
         Προτεραιότητα αριθ. 3 της Ένωσης — Ενίσχυση της εφαρμογής της ολοκληρωμένης θαλάσσιας πολιτικής Έλεγχος και συλλογή δεδομένων (αριθ. έργων)
      
      
               
                  1.
               
               
                  Εφαρμογή του συστήματος ελέγχου, επιθεωρήσεων και επιβολής της Ένωσης
               
            
               
                  2.
               
               
                  Στήριξη της συλλογής, της διαχείρισης και της χρήσης δεδομένων
               
            
         Προτεραιότητα αριθ. 4 της Ένωσης — Αύξηση της απασχόλησης και της εδαφικής συνοχής (αριθμός έργων, εκτός 1)
      
      
               
                  1.
               
               
                  Αριθμός τοπικών εφαρμοζόμενων αναπτυξιακών στρατηγικών
               
            
               
                  2.
               
               
                  Στήριξη της προετοιμασίας
               
            
               
                  3.
               
               
                  Συνεργασία
               
            
         Προτεραιότητα αριθ. 5 της Ένωσης — Ενίσχυση της εμπορίας και της μεταποίησης (αριθμός έργων, εκτός 1 και 4)
      
      
               
                  1.
               
               
                  Αριθμός οργανώσεων παραγωγών ή ενώσεων παραγωγών που ενισχύονται για σχέδια παραγωγής και εμπορίας
               
            
               
                  2.
               
               
                  Μέτρα εμπορίας και ενίσχυση αποθεματοποίησης
               
            
               
                  3.
               
               
                  Μεταποίηση
               
            
               
                  4.
               
               
                  Αριθμός επιχειρήσεων που επωφελούνται από συστήματα αποζημίωσης
               
            
         Προτεραιότητα αριθ. 6 της Ένωσης — Ενίσχυση της εφαρμογής της ολοκληρωμένης θαλάσσιας πολιτικής (αριθμός έργων)
      
      
               
                  1.
               
               
                  Ολοκληρωμένη θαλάσσια επιτήρηση
               
            
               
                  2.
               
               
                  Προστασία και βελτίωση των γνώσεων σχετικά με το θαλάσσιο περιβάλλον (11)
                  
               
            III.   ΔΕΙΚΤΕΣ ΑΠΟΤΕΛΕΣΜΑΤΩΝ
      
         Προτεραιότητα αριθ. 1 της Ένωσης — Προώθηση περιβαλλοντικά βιώσιμης, αποδοτικής ως προς τους πόρους, καινοτόμου, ανταγωνιστικής και βασιζόμενης στη γνώση αλιείας
      
      
               
                  1.
               
               
                  Μεταβολή της αξίας της παραγωγής (σε χιλιάδες ευρώ)
               
            
               
                  2.
               
               
                  Μεταβολή τού όγκου της παραγωγής (τόνοι)
               
            
               
                  3.
               
               
                  Μεταβολή των καθαρών κερδών (σε χιλιάδες ευρώ)
               
            
               
                  4.
               
               
                  Μεταβολή στα ανεπιθύμητα αλιεύματα (12)
                  
                  
                              α)
                           
                           
                              Μεταβολή στα ανεπιθύμητα αλιεύματα (τόνοι)
                           
                        
                              β)
                           
                           
                              Μεταβολή στα ανεπιθύμητα αλιεύματα ( %)
                           
                        
            
               
                  5.
               
               
                  Μεταβολή στην απόδοση καυσίμου κατά την αλίευση ιχθύων (λίτρα καυσίμου/τόνο εκφορτωθέντων αλιευμάτων)
               
            
               
                  6.
               
               
                  Μεταβολή του % των στόλων στους οποίους παρατηρείται έλλειψη ισορροπίας (13)
                  
               
            
               
                  7.
               
               
                  Απασχόληση που δημιουργείται (ΙΠΑ) στον τομέα της αλιείας ή σε συμπληρωματικές δραστηριότητες
               
            
               
                  8.
               
               
                  Απασχόληση που διατηρείται (ΙΠΑ) στον τομέα της αλιείας ή σε συμπληρωματικές δραστηριότητες
               
            
               
                  9.
               
               
                  Μεταβολή στα εργατικά ατυχήματα και τους τραυματισμούς
                  
                              α)
                           
                           
                              Μεταβολή του αριθμού των εργατικών ατυχημάτων και τραυματισμών
                           
                        
                              β)
                           
                           
                              Μεταβολή του % των εργατικών ατυχημάτων και τραυματισμών σε σχέση με το σύνολο των αλιέων
                           
                        
            
               
                  10.
               
               
                  Μεταβολή της κάλυψης των προστατευόμενων θαλάσσιων περιοχών (ΠΘΠ) που υπάγονται στην προτεραιότητα αριθ. 1 της Ένωσης:
                  
                              α)
                           
                           
                              Μεταβολή της κάλυψης περιοχών Natura 2000 που προσδιορίζονται σύμφωνα με τις οδηγίες για τα πτηνά και τα ενδιαιτήματα (km2)
                           
                        
                              β)
                           
                           
                              Μεταβολή της κάλυψης άλλων μέτρων προστασίας του χώρου δυνάμει του άρθρου 13 παράγραφος 4 της οδηγίας 2008/56/ΕΚ (km2)
                           
                        
            
         Προτεραιότητα αριθ. 2 της Ένωσης — Προώθηση περιβαλλοντικά βιώσιμης, αποδοτικής ως προς τους πόρους, καινοτόμου, ανταγωνιστικής και βασιζόμενης στη γνώση υδατοκαλλιέργειας
      
      
               
                  1.
               
               
                  Μεταβολή του όγκου προϊόντων υδατοκαλλιέργειας (τόνοι)
               
            
               
                  2.
               
               
                  Μεταβολή της αξίας προϊόντων υδατοκαλλιέργειας (σε χιλιάδες ευρώ)
               
            
               
                  3.
               
               
                  Μεταβολή των καθαρών κερδών (σε χιλιάδες ευρώ)
               
            
               
                  4.
               
               
                  Μεταβολή του όγκου της παραγωγής βιολογικής υδατοκαλλιέργειας (τόνοι)
               
            
               
                  5.
               
               
                  Μεταβολή του όγκου των προϊόντων συστήματος ανακύκλωσης (τόνοι)
               
            
               
                  6.
               
               
                  Μεταβολή του όγκου των προϊόντων υδατοκαλλιέργειας που πιστοποιούνται δυνάμει εθελοντικών συστημάτων αειφορίας (τόνοι)
               
            
               
                  7.
               
               
                  Μονάδες υδατοκαλλιέργειας που παρέχουν περιβαλλοντικές υπηρεσίες (αριθμός μονάδων)
               
            
               
                  8.
               
               
                  Απασχόληση που δημιουργείται (ΙΠΑ)
               
            
               
                  9.
               
               
                  Απασχόληση που διατηρείται (ΙΠΑ)
               
            
         Προτεραιότητα αριθ. 3 της Ένωσης — Προώθηση της υλοποίησης της ΚΑλΠ (Έλεγχος και συλλογή δεδομένων)
      
      A.   Μέτρα όσον αφορά τον έλεγχο
      
      
               
                  1.
               
               
                  Αριθμός σοβαρών παραβάσεων που εντοπίστηκαν (14)
                  
               
            
               
                  2.
               
               
                  Εκφορτώσεις που έχουν υποβληθεί σε φυσικό έλεγχο ( %)
               
            B.   Μέτρα συλλογής δεδομένων
      
      Αύξηση του ποσοστού τήρησης αιτημάτων υποβολής δεδομένων ( %) (15)
      
      
         Προτεραιότητα αριθ. 4 της Ένωσης — Αύξηση της απασχόλησης και της εδαφικής συνοχής
      
      
               
                  1.
               
               
                  Απασχόληση που δημιουργείται (ΙΠΑ) στον τομέα της υδατοκαλλιέργειας
               
            
               
                  2.
               
               
                  Απασχόληση που διατηρείται (ΙΠΑ) στον τομέα της υδατοκαλλιέργειας
               
            
               
                  3.
               
               
                  Επιχειρήσεις που δημιουργούνται (αριθμός)
               
            
         Προτεραιότητα αριθ. 5 της Ένωσης — Ενίσχυση της εμπορίας και της μεταποίησης
      
      Μεταβολή της παραγωγής ΕΕ με διάκριση μεταξύ ΟΠ και μη ΟΠ
      
                  α)
               
               
                  Μεταβολή της αξίας των πρώτων πωλήσεων σε ΟΠ (σε χιλιάδες ευρώ)
               
            
                  β)
               
               
                  Μεταβολή του όγκου πρώτων πωλήσεων σε ΟΠ (τόνοι)
               
            
                  γ)
               
               
                  Μεταβολή της αξίας των πρώτων πωλήσεων σε μη ΟΠ (σε χιλιάδες ευρώ)
               
            
                  δ)
               
               
                  Μεταβολή του όγκου πρώτων πωλήσεων σε μη ΟΠ (τόνοι)
               
            
         Προτεραιότητα αριθ. 6 της Ένωσης — Ενίσχυση της εφαρμογής της ολοκληρωμένης θαλάσσιας πολιτικής
      
      
               
                  1.
               
               
                  Αύξηση στο κοινό περιβάλλον ανταλλαγής πληροφοριών για την επιτήρηση του θαλάσσιου τομέα της ΕΕ (CISE) ( %)
               
            
               
                  2.
               
               
                  Μεταβολή της κάλυψης των προστατευόμενων θαλάσσιων περιοχών (ΠΘΠ) που υπάγονται στην προτεραιότητα αριθ. 6 της Ένωσης:
                  
                              α)
                           
                           
                              Μεταβολή της κάλυψης περιοχών Natura 2000 που προσδιορίζονται σύμφωνα με τις οδηγίες για τα πτηνά και τα ενδιαιτήματα (km2)
                           
                        
                              β)
                           
                           
                              Μεταβολή της κάλυψης άλλων μέτρων προστασίας του χώρου δυνάμει του άρθρου 13 παράγραφος 4 της οδηγίας 2008/56/ΕΚ (km2)
                           
                        
            
         (1)  Δείκτες πλαισίου θα χορηγηθούν σε επίπεδο ΕΕ συνολικά.
      
         (1)  Απασχόληση που μετράται σε ισοδύναμο πλήρους απασχόλησης
      
         (2)  Όπως ορίζεται στις κατευθυντήριες γραμμές για την ανάλυση της ισορροπίας μεταξύ αλιευτικής ικανότητας και αλιευτικών δυνατοτήτων. Τιμή δεικτών, κατά περίπτωση, στην έκθεση για τον στόλο.
      
         (3)  Όπως ορίζεται στις κατευθυντήριες γραμμές για την ανάλυση της ισορροπίας μεταξύ αλιευτικής ικανότητας και αλιευτικών δυνατοτήτων. Τιμή δεικτών, κατά περίπτωση, στην έκθεση για τον στόλο.
      
         (4)  Οδηγία 2008/56/ΕΚ του Ευρωπαϊκού Κοινοβουλίου και του Συμβουλίου, της 17ης Ιουνίου 2008, περί πλαισίου κοινοτικής δράσης στο πεδίο της πολιτικής για το θαλάσσιο περιβάλλον (οδηγία-πλαίσιο για τη θαλάσσια στρατηγική) (ΕΕ L 164 της 25.6.2008, σ. 19).
      
         (5)  Δείκτης 6.1.2 της απόφασης 2010/477/ΕΕ της Επιτροπής, της 1ης Σεπτεμβρίου 2010, σχετικά με τα κριτήρια και τα μεθοδολογικά πρότυπα για την καλή περιβαλλοντική κατάσταση των θαλάσσιων υδάτων (ΕΕ L 232 της 2.9.2010, σ. 14).
      
         (6)  Μπορούν να συναχθούν από εκθέσεις που υποβάλλονται δυνάμει του κανονισμού (ΕΚ) αριθ. 812/2004 του Συμβουλίου, της 26ης Απριλίου 2004, σχετικά με παρεμπίπτοντα αλιεύματα κητοειδών κατά την αλιεία και για την τροποποίηση του κανονισμού (ΕΚ) αριθ. 88/98 (ΕΕ L 150 της 30.4.2004, σ. 12).
      
         (7)  Τα στοιχεία για τις προστατευόμενες θαλάσσιες περιοχές που ορίζονται σε εθνικό επίπεδο περιλαμβάνονται στην κοινή βάση δεδομένων για τις καθορισμένες περιοχές (CDDA) που διατηρεί ο Ευρωπαϊκός Οργανισμός Περιβάλλοντος. Τα περιγραφικά και χωρικά δεδομένα για κάθε περιοχή Natura 2000 είναι διαθέσιμα στον δικτυακό τόπο http://natura2000.eea.europa.eu.
      
         (8)  100 % πλην των παραλείψεων υποβολής πλήρων δεδομένων που απαιτούνται στο πλαίσιο μιας ενότητας στο πλαίσιο ειδικού αιτήματος υποβολής δεδομένων σε σχέση με τον συνολικό αριθμό αιτημάτων υποβολής δεδομένων σε %.
      
         (9)  Περίοδος αναφοράς 2009-2011.
      
         (10)  Συμπεριλαμβανομένων των έργων στο πλαίσιο του σχετικού μέτρου ΕΤΘΑ που μπορούν να ενισχύσουν τους στόχους της επίτευξης και διατήρησης καλής περιβαλλοντικής κατάστασης, όπως απαιτεί η οδηγία 2008/56/ΕΚ.
      
         (11)  Προώθηση της προστασίας του θαλάσσιου περιβάλλοντος και αειφόρος χρήση των θαλάσσιων και παράκτιων πόρων
      
         (12)  Αλιεύματα που εκφορτώνονται και δεν προορίζονται για κατανάλωση από τον άνθρωπο
      
         (13)  Σύμφωνα με τις εκτιμήσεις των αρχικών τιμών στα ΕΠ του ΕΤΘΑΑ.
      
         (14)  Τα αναγκαία στοιχεία θα είναι διαθέσιμα στην Επιτροπή μέσω ενός δικτυακού τόπου που κάθε κράτος μέλος θα πρέπει να έχει δημιουργήσει από την 1.1.2012, σύμφωνα με τα άρθρα 93 και 116 του κανονισμού (ΕΚ) αριθ. 1224/2009 περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής.
      
         (15)  100 % πλην των παραλείψεων υποβολής πλήρων δεδομένων που απαιτούνται στο πλαίσιο μιας ενότητας στο πλαίσιο ειδικού αιτήματος υποβολής δεδομένων σε σχέση με τον συνολικό αριθμό αιτημάτων υποβολής δεδομένων σε %.